
CVRČAK I MRAV 


Čitavo je ljeto mali cvrčak pjevao i veselio se toplom suncu, šarenom cvijeću 
i zelenoj travi. Kamo god je skočio, svagdje je bez napora i brige nalazio hrane. Ali kad 
je stigla zima, sve je opustjelo, a malije cvrčak drhturio od studeni. Stala ga i glad moriti. 

Sjetio se svoga znanca mrava, koji je cijelo ljeto marljivo sabirao zrno po zrno 
za zimu, pa pohrli k njemu i zamoli ga da mu pozajmi koje zrnce kako ne bi umro od 
gladi. Mrav ga zapita: »A što si radio ljeti, da nisi ništa spremio za zimu, kako to čine 
ostale brižne životinje?« - »Pjevao sam i zabavljao druge, pa je tako odlazio dan za 
danom i ljeto je brzo prošlo.« 

»Pjevao si?« mrav će živahno, »e, ako je tako, a ti sada lijepo pleši, brže 
će ti proći zima!«: 





POGREB LAVICE 


Kad je uginula lavica, trebalo joj je prirediti veličanstveni pogreb. Lav je bio 
vrlo žalostan i sve su životinje nastojale da pokažu kako je smrt lavice i za njih 
težak udarac, pa kad je lav rikao zavijale su i one u sav glas. 

Samo jelen nije bio žalostan. A i kako bi, kad mu je lavica razderala 1 
srnu i lane. Ulizice i doušnici prijaviše jelena lavu. Lav, sav u bijesu, naloži 
vucima neka rastrgaju jelena. 

Ali jelen reče lavu: »Meni se u snu javila lavica i rekla da se sada nalazi 
u vječnim poljanama, gdje je sretna i zadovoljna. I njezin drug lav može stoga 
da bude sretan i ne treba više da tuguje za njom.« | 

Lavu se to svidjelo i on oprosti jelenu njegovo veselje. I sam prestade 
tugovati, a jelena još i bogato nagradi. 

Tako mogućnici nikad ne znaju tko im je pravi prijatelj, jer po vanjskim 
znacima zaključuju o privrženosti onih koji ih okružuju i često im neiskreno laskaju. 

VUK I JANJE 


Janje pilo kraj potoka vodu. Iz šume je naišao gladan vuk i dreknuo na janje: 
»A šta ti tu gaziš i mutiš mi vodu koju hoću da pijem? Uplašeno janje reče: »Milostivi 
gospodaru, voda teče od tebe prema meni, ne mogu je dakle mutiti.«« - »Ti je mutiš«, 
izdere se vuk još jače. »A i zlo si govorio o meni prošlog ljeta.« - »Pa ja tada nisam još 
bio ni na svijetu, Vaša milosti!« - »Ako nisi ti, onda me je tvoj brat klevetao.« - Ali ja 
nemam brata!« - »Onda je bio netko od tvojih. Svi vi i vaši pastiri samo mi zlo želite. 
Moram vam se osvetiti.« 

Nato zgrabi jadno janje i odvuče ga duboko u šumu. I tako janje nastrada, 
jer tko je jači slabo za pravdu mari. 





DVA KOKOTA 


Dva kokota što su dugo vremena živjela u prijateljstvu, zaratili su se zbog 
jedne koke. Onaj koji je pobijedio uzletio je na krov i slavodobitno stao kuku- 
rijekati i bučno mahati krilima. Tamo ga je spazio kobac 1 ščepao. 

Onaj drugi, pobijeđeni kokot vratio se potom među koke. Sada su se sve 
uzvrtjele oko njega i iskazivale mu najveću pažnju. Nitko nije spominjao njegov 
poraz, nije čak na to ni mislio. 

Nije dakle dobro da se bilo tko dade zaslijepiti pobjedom ili uspjehom, 
pa da onda lakoumno izgubi njihove plodove. Isto tako ne treba ni u porazu 
očajavati, jer kolo sreće stalno se okreće, i onaj koji je danas gore, može sutra 
lako opet biti dolje, a tko je dolje, može se sutra dići 1 doći do uspjeha. 


LISICA I JARAC 


Išla lisica s jarcem i oboje ožed- 
nješe. Došavši do duboke jame, 
skočiše u nju da se _ napiju, 
ali ne mogoše napolje izaci. Na- 
to lisica reče jarcu: »Daj se ti 
podupri prednjim nogama o stije- 
nu jame, a ja cu se popeti na 
tvoje rogove i izići napolje; onda 
Cu i tebe izvući.« 

Jarac je posluša, lisica mu se 
pope na rogove 1 iskoči iz jame. 
A _ onda se okrenu jarcu 1 reče: 
»Da imaš toliko pameti koliko 
imaš dlaka u bradi, ne bi tako 
nepromišljeno skočio u jamu. 
— Ja sad bježim dalje za svojim 
poslom, a ti kako znaš. I poslu- 
šaj moj savjet: u svakom poslu 
misli na početku što te čeka 
pri završetku! 

GAVRAN I LISICA 


Gavran je negdje u selu ukrao komad 
sira, doletio s njime do obližnje šume i sjeo 
na granu, držeći sir u kljunu. Vidjela ga 
lisica, kojoj se prohtjelo sira. Stade zato 
ispod drveta i poče lukavo govoriti gavranu: 
»Ah, plemeniti gospodaru! Kako li si ti 
prekrasna ptica! Ako ti je glas tako divan 
kao što je tvoje perje, ti si najljepša ptica 
svega kraja.« 





Gavran polaskan tim riječima nije 
znao što će od sreće, pa otvori kljun da 
zapjeva, neka se čuje kako ima krasan glas. 
Ali čim je otvorio kljun, pao mu je sir 
na zemlju, a lisica ga zgrabila 1 odjurila 
s njime, doviknuvši na odlasku gavranu: 
»Stradao si, luda glavo, jer si povjerovao 
mome laskanju, a laskavac živi uvijek na 
teret glupana koji mu vjeruju. Ova pouka 
vrijedi sigurno komadić sira što sam ti 
ga odnijela.« 





» 








LISICA I GROŽĐE 


Vidjela lisica krasno zrelo grožđe kako visi na 
trsu. Rado bi ga bila ubrala, ali je bilo previsoko. 
Da se utješi, reče: »Neću ni da gataknem - jošje kiselo.« sj 

Tako i mnogi ljudi, kad ne mogu da poluče nešto k 
što bi im se i te kako htjelo, često vele: nije mi stalo 
do toga. A drugi im odvraćaju: »Da, kiselo je grožđe !« 


LAV I MIŠ 


Miš se skliznuo s ruba pe- 
ćine i pao odozgo pred 
lava, koji je spavao. Lav 
se ljutit probudio, ali, na 
molbu sičušnog miša, op- 
rostio mu je tu smetnju 
i poklonio mu život. 
Uskoro su lovci uhvatili 
lava u čvrstu mrežu. Uza- 
lud je lav rikao i napinjao 
se, nikako nije mogao ras- 
trgati čvrste konopce od 
kojih je mreža bila spletena. 
Njegovu riku čuo je mali 
miš, dotrčao je do mreže 
i svojim oštrim zubićima 
pregrizao njene konopce 
te oslobodio lava. Tako se 
mišić odužio lavu. 

Ne preziri manjeg od sebe, 
i on ti često može biti od 
pomoći! 

LISICA I RODA 


Kuma lija pozvala je kumu rodu na ručak. Za tu gozbu 
priredila gustu juhu, ali ju je posluživala svojoj gošći na 
plitkom tanjuru. Roda nije mogla ništa dohvatiti svojim 
dugim kljunom. 

Drugi put je roda pozvala lisicu u goste. Ona se rado 
odazvala, a osobito se obradovala kad je vidjela sitno isjec- 
kano meso, što je fino mirisalo, i lija ga je vrlo rado jela. 


Ali roda je jelo stavila na stol u dugoj visokoj posudi, vrlo 
uska grla. Rodin kljun je lako prodro do mesa, ali široka 
lisičina njuška nije ga mogla doseći. Morala se, podvučena 
repa, gladna vratiti kući. 

Tko vara drugoga, mora biti spreman na to da i sam 
bude prevaren. Kaže se: ti danas meni, sutra ja tebi! 

